Disgaea 4: A Promise Unforgotten

Disgaea 4: A Promise Unforgotten on Nippon Ichi Softwaren kehittämä ja julkaisema taktinen roolipeli. Peli on julkaistu vuonna  PlayStation 3:lle ja vuonna 2014 PlayStation Vita:lle.
Peli on Disgaea-sarjan neljäs osa. PlayStation Vita -versio on julkaistu nimellä Disgaea 4: A Promise Revisited.

Pelaaminen

Kuten sarjan aiemmissa osissa, pääpaino on taisteluissa joissa pelaaja ja tietokoneen ohjaama vihollinen siirtävät ja hyökkäävät kartalla olevilla hahmoillaan vuorotellen. Taisteluiden välillä käydään omassa tukikohdassa, ja tarinaa kuljettavat eteenpäin välianimaatiot ja hahmojen väliset keskustelut. Pelaajan hahmoryhmä kasvaa kooltaan ja kyvyiltään vahvemmaksi pelin edetessä.

Neljäs osa sisältää joitain uusia ominaisuuksia pelisarjaan, kuten teräväpiirtotarkkuudelle parannetut sprite-grafiikat ja muutamia PlayStation Networkia hyödyntäviä ominaisuuksia, kuten karttaeditorin. Itse taisteluiden uusia ominaisuuksia edustavat esimerkiksi kyky nimeltä ”Demon Fuse”, jossa kaksi hirviötyyppistä hahmoa voivat yhdistyä valtavan kokoiseksi hirviöksi.

PlayStation Storessa julkaistiin pelin ilmestymisen jälkeen ladattavaa lisäsisältöä, joka sisältää mm. uusia pelattavia hahmoja ja karttoja. Pelin Vita-versiossa kaikki DLC tulee pelin mukana, ja lisäksi Vita-versio sisältää uuden tarinakappaleen.

Tarina ja hahmot
300px|right|thumb|Valvatorez, Fuka ja Fenrich taistelemassa.

Disgaea 4 sijoittuu Netherworldiin, demonien asuttamaan maailmaan joka on yleinen tapahtumapaikka Disgaea-peleissä. Pelin teemana on politiikka, ja tarina seuraa vampyyriä nimeltä Valvatorez joka yrittää syrjäyttää Netherworldin korruptoituneen hallituksen ja presidentin. Disgaea-sarjalle uskollisesti pelin tarina sisältää runsaasti humoristisia tilanteita ja hahmoja.
Päähahmot
Valvatorez
Valvatorez on vampyyri joka tunnettiin 400 vuotta ennen pelin tapahtumia voimakkaana tyrannina jota pelättiin kaikkialla. Silloin hän tapasi tytön nimeltä Artina joka ei kuitenkaan pelännyt häntä. Valvatorez lupasi Artinalle että ei juo ihmisten verta ennen kuin hän pystyy pelästyttämään Artinan. Artina kuitenkin kuoli sodassa ennen kuin tämä onnistui, joten Valvatorez ei vieläkään juo verta pelin tapahtumien alkaessa ja hän on menettänyt suuren osan voimistaan. Tämän tapauksen seurauksena Valvatorezilla on suorastaan pakkomielle lupausten pitämiseen eikä hän koskaan aio rikkoa niitä. Veren juomisen lopettamisen jälkeen hän alkoi syödä sardiineja joita hän ylistää jatkuvasti. Nyt Valvatorez työskentelee vankilassa Prinnyjen kouluttajana yhdessä Fenrichin kanssa.

Fenrich
Fenrich on Valvatorezin uskollinen palvelija ja alainen. Fenrichin äärimmäinen tavoite on nähdä jälleen päivä kun Valvatorez palaisi asemaansa voittamattomana tyrannina. Fenrich ei kunnioita ketään muuta kuin Valvatorezia, ja hänen asenteensa on halveksiva ja epäkunnioittava kaikkia muita kohtaan. Fenrichissä on myös ovela ja manipuloiva puoli, ja joskus hän yrittää myös huijata Valvatorezia itseään (esimerkiksi saadakseen Valvatorezin juomaan ihmisten verta "vahingossa", jotta Valvatorez saisi voimansa takaisin). Fenrich on lajiltaan ihmissusi, joten hänen voimiensa lähde on kuu. Fuka on antanut Fenrichille lempinimen Fenfen.

Fuka
Fuka Kazamatsuri on koululaistyttö joka kuoli, ja sen seurauksena hänestä piti tulla Prinny. Prinnyjä valmistava tehdas ei kuitenkaan valmistanut Prinnyn nahkoja tarpeeksi nopeasti, joten hänelle annettiin ainoastaan Prinny-teemalla väritetty koulupuku. Fuka ei millään pysty uskomaan että hän olisi oikeasti kuollut, ja uskoo seikkailujensa Netherworldissa olevan pelkkää unta. Hän liittyy Valvatorezin joukkoon tavoitteenaan päästä itse Netherworldin presidentiksi ja parantaakseen Prinnyjen työolosuhteita.

Desco
Desco on ihmisten keinotekoisesti valmistama demoni. Hän haluaa tulla loistavaksi loppupomoksi, joka jonain päivänä taistelee sankaria vastaan. Desco liittyy Valvatorezin joukkoon tullakseen vahvemmaksi. Desco kunnioittaa suuresti Fukaa ja kutsuu tätä isosiskokseen.

Emizel
Emizel on Netherworldin presidentin nuori ylimielinen poika, uskoo ansaitsevansa kunnioitusta vain asemastaan johtuen. Myöhemmin Emizel kuitenkin kokee tulleensa isänsä hylkäämäksi ja pyrkii tulemaan vahvaksi demoniksi omilla ansioillaan, jotta hänen isänsä voisi olla ylpeä hänestä.

Vulcanus
Vulcanus on enkeli, joka kiertää Netherworldissa keräämässä rahaa. Enkelien kotimaailma Celestia on heikossa tilanteessa, sillä ihmisten usko enkeleihin on heikentynyt. Demonit näkevät hänet ainoastaan rosvona, vaikka hän väittää olevansa oikeutetulla asialla, ja erityisesti Fenrich ei pidä hänestä. Vulcanus näyttää olevan pelkkä salanimi, ei hänen oikea nimensä.

 Ääninäyttelijät 

 Vastaanotto 
Peli on saanut IGN:n arvostelussa arvosanaksi 8.5/10.

 Lähteet 

Aiheesta muualla




 Disgaea 4 - Pelin viralliset kotisivut 
 Disgaea 4 The Disgaea Wikissä - Pelin artikkeli pelisarjan wiki-sivustolla 

Luokka:Vuoden 2011 videopelit
Luokka:PlayStation 3 -pelit
Luokka:PlayStation Vita -pelit
Luokka:Disgaea